cyanic-selkie/wikianc huggingface dataset:
EM i fotball 2000
Finalen
Finalen i Rotterdam 2. juli 2000 vart spelt på Feijenoord stadion i Rotterdam, med 48 200 tilskodarar til stades. Spissen Marco Delvecchio sende Italia i føringa i det 55. minutt, medan den franske innbyttaren Sylvain Wiltord syrgde for ekstratid då han netta i sluttsekundane. Ein annan fransk innbyttar, David Trezeguet, avgjorde finalen med ein «golden goal» i det 103. minutt.
Weißenbach am Lech
Folkesetnaden i Weißenbach bur på ei slette ved elva Lech.
EM i fotball 2000
Finalen
Italia mønstra: Francesco Toldo, Gianluca Pessotto, Fabio Cannavaro, Alessandro Nesta, Mark Iuliano, Paolo Maldini, Demetrio Albertini, Luigi Di Biagio, Stefano Fiore, Francesco Totti og Marco Delvecchio. I den andre omgangen kom etter tur Alessandro Del Piero, Massimo Ambrosini og Vincenzo Montella inn i staden for høvesvis Fiore, Di Biagio og Delvecchio.
Kjell Ove Nordeide
I 2003 debuterte han som forfattar med Den svarte fredagen, ei bok om luftkampane over Sunnfjord 9. februar 1945.
Sill i geologi
Ein sill eller laggang er ein skjeveforma intrusjon, ein gangbergart, mellom parallelle, oftast sedimentære lag.
Skrapskjera
Skrapskjera eller Skrap Skerries er to små grupper av øyar og skjer som ligg halvvegs mellom Cape George og Barff Point, like utanfor nordkysten av Sør-Georgia. Namnet går attende til kring 1930 då norske kvalfangarar gav skjera namn.
Bavly
Bavly (russisk Бавлы, tatarisk Bawlı) er ein by i Republikken Tatarstan i Russland med om lag 25 000 innbyggjarar. Han ligg ved elva Bavly, ei sideelv til Ik, rundt 310 km søraust for Kazan.
Fylkesveg 436 i Rogaland
Fylkesveg 436 i Rogaland går mellom Bangarvågen og Ulsnes på Hundvåg i Stavanger kommune. Vegen er 730 meter lang.
Slips
Slips (truleg frå lågtysk slippe, 'flik, snipp') er eit avlangt tøystykke knytta rundt halsen under skjortekragen, der endane heng ned framme på brystet. Slips kan vera sydde, strikka, hekla, bandvovne og anna. Dei vanlegaste typane er av vove stoff og kan vera fora. Form og breidd kan varierar med mote og stil. Slips blei utbreidde frå siste tredjedel av 1800-talet. Dei utvikla seg frå halsbind.
Slipsknuten er synleg på framsida av halsen, og kan ha ulike former som four-in-hand og enkel eller dobbel windsor. Ein kan hala slips inntil skjorta med slipsnål eller slipskjede.
Historie
mini|Fransk leksikonplansje som viser historiske kravattar, det vil seia knytta halstørkle, slips og [[sløyfe|sløyfer for menn, særleg frå fransk mote og på 1800-talet:
1. Skjerf bore av romersk soldat
2. Militært halstørkle frå 1600-talet
3. Sjøoffiser med halstørkle på 1600-talet
4. Incroyable 1795 (motelaps frå direktoire-tidean)
5. Militært halsbind frå empire-perioden
6. Ca. 1830
7. Papillon-sløyfe
9. Echarpé, breitt slipskjerf
10. La Vallière
11. Plastron, breitt skjortebryst-slips
12. Régate
13. Militærskjerf
14. Toreador med slips ]] Den første dokumenterte bruken av halstørkle blant menn i Europa kan ein finna på Trajansøyla i Roma. I renessansen byrja rike menn å bruka silketørkle i halsen. På 1600-talet kom kroatiske leigesoldatar til Frankrike under Ludvig XIII. Dei peika seg ut med ein særskild måte å binda skjortesnippene saman med kvite halstørkle på. Kong Ludvig XIV oppretta regimentet Royal-Cravates for dei i 1666. Drakten blei også teken i bruk ved det franske hoffet, og blei kjend som cravate eller kravatt. Dette er eit plagg ein dag ein type halsbind som ein i dag bruker til sjakett.
Slips og sløyfer utvikla seg vidare på 1800-talet, med fleire fastlagde former frå slutten av hundreåret. Det moderne slipset fekk utforminga si rundt 1925. Ein slipsmakar i New York, Jesse Langsdorf, tok patent på å klippa stoffet på skrått og sy saman tre ulike delar. Denne teknikken gjorde plagget meir elastisk samstundes som det heldt forma. Rundt den same tida tok ein i bruk blindsting for å sy fast foret, som kunne vera av ull, bomull eller til og med avispapir.
Bruk
Brukt blir som regel brukt av menn saman med dress, eller jakke og bukse, i formelle eller høgtidelige samanhengar som bryllaup, gravferder, fødselsdagsfeiringar og liknande. Det kan også brukast på ein del arbeidsplassar. Nokre stader er slips del av uniforma, då også for kvinner, som i militæret, politiet og i diverse andre yrke. I nokre land er slips også del av skuleuniformer.
Vils
Vils er ein kommune i distriktet Reutte i forbundslandet Tirol i Austerrike. Kommunen dekker eit areal på 30,8 km² med 1500 ibuarar i 2016. Vils ligg 826 meter over havet, og grensar i nord til delstaten Bayern i Tyskland.
Prudence
Prudence var eit rockeband frå Namsos som bestod av Åge Aleksandersen, Terje Tysland, Johan Tangen, Kjell Ove Riseth, Kaare Skevik og Per Erik Wallum. Frode Viken, seinare kjend frå mellom anna DDE var òg innom som bassist i ein liten periode etter at Riseth mista tre fingrar på venstrehanda i ei sagulukke og måtte slutte i bandet, før han vart erstatta av Jan Devik.
Historia
Bandet skifta namn frå Whoopee Choop i 1969 og skapte omgrepet trønderrock då journalisten Bertil Lien frå Adresseavisen spurte dei om det var det dei spelte. Bandet var sterkt inspirert av store internasjonale musikkstjerner på den tida som The Beatles, Bob Dylan, The Band og Jethro Tull. Sjølve bandnavnet var henta fra Beatles-låten «Dear Prudence». «Sawmill», «Mild Grey Fog», «Freezing», «14 pages», «Tomorrow May Be Vanished» og «Æ e trønder æ» er nokre av dei mest kjende songane til bandet.
Bandet fekk Spellemannprisen 1975 i klassen pop for albumet Takk te dokk. Bandet vart samla att for ein konsert i 1980 og i 1996 vart dei nok ein gong samla under ei sending av Tore på sporet. Fredag den 23. april 2010 samlast Johan Tangen, Åge Aleksandersen og Kjell Ove Riseth som Prudence igjen for å hylle Per Erik Wallum i Samfunnshuset i Namsos. I tillegg til Prudence vart òg Rollaug og Nabolaget samla for å hylle Wallum. Den 11. november 2011 vart Prudence igjen samla i samband med opninga av Rock City i Namsos.
Endre Granat
Endre Granat er ein USA-amerikansk fiolinist. Han vert rekna som den mest innspelte fiolinisten og konsertmeisteren som framleis er aktiv i dag.
Granat var assisterande konsertmeister i Cleveland Orchestra, konsertmeister i Götebørg symfoniorkester og Pacific Symphony. Han har motteke Ysaye-medaljen.
I mange år var han den leiande konsertmeisteren for filmindustrien i Hollywood og var leiar for Miklos Rozsa, Elmer Bernstein, Jerry Goldsmith, John Williams, James Newton Howard, Henry Mancini, Hans Zimmer og ei rekkje andre. Granat var konsertmeister for ei rekkje Oscarutdelingar, Emmyutdelingar og Grammyutdelingar. Han har spelt musikk for over 2 800 filmar og fjernsynsshow.
Granat har turnert og spelt inn musikk med ei rekkje artistar, som Earth, Wind, and Fire, Michael Jackson, Lionel Richie, Barbra Streisand, Yanni, Natalie Cole, Dionne Warwick og Ricky Martin.
Han var konsertmeister for mange filmar, som Ghostbusters (1984), Homeward Bound II: Lost in San Francisco (1996), Starship Troopers (1996), Anna and the King (1999), Legally Blonde (2001), The Bourne Identity (2002), Star Trek: Nemesis (2002), Dreamcatcher (2003), Looney Tunes: Back in Action (2003), The Last Samurai (2003), Peter Pan (2003), The Terminal (2004), Transformers (2007), Pirates of the Caribbean: At World's End (2007), The Simpsons Movie (2007), og Frozen (2013).
Can Tho lufthamn
Can Tho lufthamn (IATA: VCA, ICAO: VVCT) er ein liten flyplass i Can Tho-provinsen sør i Vietnam. Han har flysamband med Ho Chi Minh-byen, Hanoi, Phu Quoc, Con Dao gjennom Vietnam Airlines.
The Fabulous Ventures
The Fabulous Ventures er det 15. studioalbumet til den amerikanske instrumentale rockegruppa The Ventures og det andre som kom i 1964. Det vart utgjeve 18. juli 1964 på Dolton Records. Albumet nådde 32. plassen på Billboard Top 200-lista. Albumet kombinerte seks coverversjonar med seks originale låtar, inkludert singelen «Journey to the Stars» med «Walking with Pluto», som B-sida.
Fylkesveg 436
Fylkesveg 436 finst i fleire fylke i Noreg:
Fylkesvei 436 (andre betydninger)
Shag Rocks i Sør-Georgia
Shag Rocks (spansk Islas Aurora) er seks små øyar heilt vest i Sør-Georgia, 240 km vest for hovudøya Sør-Georgia og 1000 km utanfor Falklandsøyane. Shag Rocks ligg 16 km søraust for Black Rock.
Shag Rocks har eit samla areal på mindre enn 20 hektar. Dei ligg på Sør-Georgiaryggen og har ei høgd på opp mot 75 meter over havet. Det er ikkje noko særleg med vegetasjon på øyane.
Det er mykje skrav på øya (shag på engelsk), prionar og vandrealbatrossar.
Shag Rocks vart kanskje oppdaga av Jose de la Llana i 1762 og opphavleg kalla Aurora Islands, etter skipet hans. Ein trur derimot at Aurora Islands var fantomøyar som berre tilfeldigvis låg nær Shag Rocks. Øyane var derimot kjende for selfangarar før 1823. Dei vart seinare oppdaga på ny av James Sheffield, som gav det noverande namnet til øyane. Dei vart kartlagde av mannskapet på «William Scoresby» under Discovery Investigations i 1927. Første gong ein gjekk i land på øyane var i 1956, då ein argentinsk geolog vart sleppt ned frå eit helikopter for å samle steinprøvar.
Øyane høyrer til dei britiske Sør-Georgia og Sør-Sandwichøyane. Før 1985 høyrte dei til Falkland Islands Dependencies.
Argentina har òg gjort krav på øyane og Falklandskrigen i 1982 vart utkjempa mellom Storbritannia og Argentina om herredøme over Falklandsøyane, men òg over Sør-Georgia og Sør-Sandwichøyane. Black Rock og Shag Rocks ligg langs ruta mellom Falklandsøyane og Sør-Georgia.
Tårnugle
Tårnugle (Tyto alba) er ei mellomstor ugle i tårnuglefamilien. Dette er den mest utbreidde arten i ordenen ugler og ein av dei mest utbreidde av alle fuglar. Tårnugla gjev trivialnamn til familien Tytonidae, med ca. 18 artar totalt. Familien er ein av dei to hovudlinjene av nolevande ugler, den andre er dei typiske uglene (Strigidae) med over 200 artar. Tårnugler er funne nesten overalt i verda unntatt i polare regionar og i ørkenregionar, i Asia nord for Himalaya, det meste av Indonesia og New Zealand.
Skildring
Det er ein betydeleg variasjon i fjørdrakt og i storleik innanfor dei omtrent 30 underartane av tårnugle, men dei fleste er mellom 33 og 39 centimeter lange og med vengespenn som varierer frå 80 til 95 cm. Andletet er karakteristisk, lyst eller kvitt og hjarteforma, baksida av hovudet og ryggen er spraglete i nyansar av grått eller brunt, undersida varierer frå kvitt til brunt og er nokre gonger flekte med mørke markeringar.
Lætet til denne arten liknar ikkje andre ugler, varsellætet er skildra som eit skremmande, grelt, hest skrik. Sjølve songen er skildra som klaprande, gurglande hysjing.
Sjølvlastarvogn
Sjølvlastarvogn er ein traktortilhengar som plukkar opp ein vål med gras eller høy frå marka og fører graset/høyet opp i tilhengaren. Sjølvlastarvogner kan òg finhakka graset i same operasjon, noko som kjem til nytte når det vert lagt i silo. Sjølvlastarvogner vert nytta når ein fyrst sler graset og let det tørka på marka.
Tårnugle
Skildring
Tårnugler er nattlege over det meste av utbreiingsområdet, men i Storbritannia og på nokre av stillehavsøyene, jaktar dei òg om dagen. Dei spesialiserer seg på byttedyr på bakken, og nesten all føde består av små pattedyr som dei lokaliserer etter lydar; høyrsla deira er svært utvikla. Dei er monogame og para held saman for livet til ein døyr. Hekking føregår på ulike tider av året i samsvar med lokalitet, med eit kull på gjennomsnittleg omtrent fire egg. Reiret ligg i eit holt tre, gammal bygning eller i ei fjellsprekk. Hoa gjer all ruging, og hannen bringar føde til både hoa og ungane. Når ei stort mengd små byttedyr er lett tilgjengeleg, kan uglepopulasjonar vekse snøgt, og globalt sett er arten livskraftig. Men nokre underartar med avgrensa område er meir truga.
Tårnugler er utbreidde i alle verdsdelar, men har fråvære frå høge breiddegrader på den nordlege halvkula, det inkluderer Nord-Amerika nord for USA, Fennoskandia med Noreg og Asia nord for Himalaya. Tårnugla har heller ikkje utbreiing i det meste av Indonesia, og på New Zealand, jamvel om ho lever på mange mindre stillehavsøyar. Arten er standfugl, men kan gjere streif. Ho er ein svært sjeldan gjest i Noreg.
Kverva
Kverva er ei grend i Frøya kommune i Trøndelag.
Elva Aura
Aura er ei elv i Molde kommune i Møre og Romsdal. Ho startar frå Aursjøen og renn først mot vest, deretter mot nordvest gjennom bygda Eikesdalen, og munnar ut lengst sør i Eikesdalsvatnet. Ved Finnset dannar Aura fossen Aurstaupet, som no er tørrlagt mesteparten av året. Elva er 25,3 km lang, og har eit nedbørfelt på 842,43 km².
I naturleg tilstand har elva ei middelvassføring ved munningen på 27,34 m³/s. , men dette er i dag sterkt redusert grunna kraftutbygging. Både hovudelva og dei fleste sideelvane vart på 1950-talet overført til Aura kraftverk i Sunndal. På 1970-talet vart òg den største attverande sideelva, Bruåa, ført bort frå Aura i samband med utbygginga av naboelva Mardøla til Grytten kraftverk i Rauma.
Sima i geologi
Sima er ei forkorting for silisium og magnesium og er ei eldre nemning på den djupare delen av jordskorpa. Dette laget er rikt på silisium og magnesium. Typisk når sima kjem til overflata er det basalt, så stundom vert dette laget kalla basaltlaget i jordskorpa.
Sima har høgare tettleik enn sial, som er eit anna lag i jordskorpa.
Fredrik Meyer
Fredrik Meyer var ein norsk kjøpmann, meklar og stortingsmann frå Bergen.
Meyer var son til ein kjøpmann i Bergen, og dreiv sjølv med handel til dess han vart bymeklar i Bergen. I 1813 representerte han Bergen i eit møte om å opprette ein låne- og diskonteringsbank i Christiania.
Meyer var 2. representant frå Bergen på Stortinget 1815-16. På tinget var han medlem av 13 komitear, mellom anna i spørsmålet om frihamn i Kristiansand, om kjøpstad i Bodø, samt allment om kjøpstader og kjøptstadsprivilegiar, dessutan i handelskomiteen, komiteen om gasjar og pensjonar, og i komiteane om lastevagifter og konsulatavgifter. Grunna sjukdom vart han permittert 25. juni 1816.
Han døydde i heimbyen Bergen i 1833.
Grethe Eithun
Grethe Eithun er ein norsk journalist og forlagsredaktør. Ho er frå Førde kommune. Eithun har studert historie og vore, tilsett i Selja forlag og i NAV.
Simele
Simele (gammalsyrisk Šhem'ēl, ܫܡܐܝܠ, kurdisk: Sêmêl, arabisk سميل) er ein by i Dohuk guvernement i Irakisk Kurdistan. Byen ligg langs hovudvegen som går frå Irak og inn i Tyrkia. Han ligg 14 km vest for Dohuk. Byen er busett av kurdarar med minoritetar av assyrarar, jesidiar og armenarar.
Historie
Historisk har regionen kring Simele vore ein del av Assyria. Byen konverterte til kristendom på 100-talet og var seinare kjend for nokre gammalsyriske manuskript. Assyrarane høyrer til både den gammalsyriske ortodokse kyrkja og den assyriske kyrkja. Assyrarane tok i mot jesidiar, som slo seg ned i byen i 1800. Begge vart så massakrerte av Mir Muhammad frå Rowanduz. Seinare slo arabiske stammer seg ned i området.
Simele var tidleg på 1900-talet ein særs liten kurdisk landsby. Eit større assyrisk samfunn slo seg ned i byen under fyrste verdskrigen etter masseutflytting frå Hakkari-området i Tyrkia, på grunn av det assyriske folkemordet av Det osmanske riket mot armenarar og assyrarar.
Assyrarane som budde i Simele og området kring vart utsett for ein massakre den 7. august 1933. Det vart den første statsstyrte massakren etter at Irak vart oppretta i 1921. Kring 3 000 assyrarar mista livet i massakren, dei fleste av dei i Simele. Tusenvis vart tvungne på flukt til Syria, der dei i dag bur fordelt på 33 landsbyar på Khabur-slettene i Al Jazeera.
Bolsover
Bolsover er ein by i Derbyshire i England. Han er administrasjonsby for distriktet Bolsover.
Bolsover slott vart først reist i normannisk tid, og var opphavleg sete for Peverilslekta. Den første Peveril var son av Vilhelm Erobraren. Det første slottet er ikkje bevart, og det som står i byen no er frå 1613.
Kolgruvedrift var tidlegare viktigaste næringsvegen, men som elles i England har det gått nedover med denne industrien og Bolsover Colliery stengte i 1993.
Sinter
Sinter (tysk for «slagg») er ei kjemisk utfelt, skorpeaktig og mineralsk avsetning frå kjelder, til dømes kalksinter som travertin og kalktuff, og kiselsinter.
Mount Bellingshausen
Mount Bellingshausen er eit kjenneleg kjegleforma fjell, 1380 moh, som ligg 5 nautiske mil (9 km) nordaust for Mount Priestley mellom Larsen- og Davidbreen i Prince Albert Mountains i Victoria Land. Det vart oppdaga av Discovery-ekspedisjonen, 1901–04, leia av Robert F. Scott, og vart namngjeve av han etter admiral Thaddeus Bellingshausen, leiaren for den russiske ekspdisjonen 1819-21.
Thomas Helmer
Thomas Helmer er ein tysk tidlegare fotballspelar frå Herford. Midtstopparen vart europameister med Tyskland i 1996 og tok EM-sølv i 1992. Med Bayern München vann han to seriemeistertitlar og UEFA-cupen 1996.
Klubbspel
Helmer ligadebuterte på Arminia Bielefeld våren 1985. Sommaren 1986 vart han overført til Borussia Dortmund, ein klubb han tente i seks år. Med Borussia vann han den nasjonale cupen i 1989 og spelte UEFA-cupfinale våren 1992. Like etterpå skifta han over til Bayern München mot eit vederlag på 7,5 tyske mark. Dei neste sju sesongane spelte han på det bayerske storlaget, og sikra han seg to bundesliga-titlar, ein UEFA-cuptriumf og ein nasjonal cuppokal. Sesongen 1999/2000 var han innom både engelske Sunderland AFC og meir heimlege Hertha Berlin før han la opp.
Landslagsspel
I oktober 1990 fekk Helmer sin landslagdebut då Tyskland gjesta Sverige og vann 3-1 over heimelaget. Knappe to år seinare var han tilbake i Sverige, og var på plass i forsvarsrekka då Tyskland måtte sjå seg slått av Danmark i EM-finalen i Göteborg. Ytterlegare to år etter, under VM i fotball 1994 i USA, rauk han og Tyskland ut or meisterskapen då Bulgaria vart for sterke i kvartfinalen. Ved EM i fotball 1996 i England deltok Helmer i alle dei seks kampane, i ei turnering Tyskland vann etter 2-1 mot Tsjekkia på «golden goal». Han spelte sin 68. og siste landskamp 29.juni 1968 i franske Montpellier, og vart bytta ut då Tyskland tok seg vidare frå åttedelsfinalen under fotball-VM 1998 med siger over Mexico. Helmer skåra fem landslagsmål, tre av dei i dei siste sju kampane.
Krage
Krage (mellomnorsk kragi, 'halskrage på rustning', frå lågtysk) er eit klesplagg eller ein del av eit klesplagg sit rundt halsen. Dette kan vera eit laust tøystykke, eller som regel i moderne tid sydd fast til eit klesplagg, som ein frakkekrage eller skjortekrage.
Sinterterrasse
Ein sinterterrasse er eit basseng- eller terrasseforma kjeldeavsetning. Dei er mellom anna kjend frå Pamukkale i Tyrkia, Spitsbergen og New Zealand. Materialen i sinterterrasser består anten av kalsiumkarbonat eller silika (kalk- eller kiselsinter).
Hondurasbukta
Hondurasbukta (spansk Golfo de Honduras) er ei bukt i Det karibiske havet som ligg mellom Belize, Guatemala og Honduras. Frå nord til sør strekkjer bukta seg cirka 200 km frå Dangriga i Belize til La Ceiba i Honduras.
Nigerien Air Base 201
Nigerien Air Base 201 er ein militærbase ved Agades i Niger som i 2018 skal vera klar for landingar og avgangar av dronar. 800 soldatar frå USA er utstasjonerte der (per 2018).
Hondurasbukta
Den indre delen av Hondurasbukta er avgrensa av Belize barriererev, som dannar den sørlege delen av det 900 km lange mesoamerikanske barriererevsystemet, det nest største korallrevsystemet i verda. Belize barriererev omfattar fleire mindre øyar som er kjende under namnet Pelican Cays.
Nigerien Air Base 201
Basen ligg omkring 5 km søraust for Agades.
Hondurasbukta
Hondurasbukta har eit rikt dyreliv. Mangroveskog, sjøgras og korallrev i nærmiljøet og ein kombinasjon av ulike næringsemne her skapar eit rikt miljø som vernar marine organismar.
Orkanen Hattie i 1961 hadde bane over Hondurasbukta før han traff land og skadde bygningar i Belize.
Mangeritt
Mangeritt er ein djupbergart av monzonittisk type. Det fører pyroksenmineralet hypersthen. I Noreg er det kjent frå Vestlandet og Lofoten. Det er kalla opp etter Manger i Hordaland.
Mount Belolikov
Mount Belolikov er eit fjell (1120 moh) langs vestveggen of Gannutzbreen, kring 8 nautiske mil (15 km) vest-nordvest for Mount Bruce i Bowers Mountains. Det vart fotografert frå lufta av U.S. Navy Operasjon Highjump, 1946-47. Det vart kartlagd av Den sovjetiske antarktisekspedisjonen i 1958 og kalla det opp etter den sovjetiske meteorologen A.M. Belolikov, som omkom i ein brann ved Mirnyj-stasjonen den 3. august 1960.
Hoçisht
Hoçisht er ein tidlegare landkommune i regionen Korçë i Albania. Etter ei admininistrasjonsreform i 2014 inngår han som ei kommunaleining i kommunen Devoll.
Tidlegare administrativ inndeling
Fram til år 2000 var Hoçisht ein del av distriktet Devoll. Den dåverande landkommunen omfatta busetnadene:
Rhodokrositt
Rhodokrositt eller manganspat er eit mineral som vanlegvis har ein ven raud farge i ulike nyansar. Det er eit mangankarbonat, MnCO3, med vekslande mengder jarn og kalsium. Hardleiken er ikkje særleg stor (4–4½), men mineralet blir likevel brukt som smykkestein og til prydgjenstandar pga fargen og dei ulike mønstra som kan opptre i banda materiale. Det beste råmaterialet for slike føremål kjem frå provinsen Catamarca i Argentina. Utsøkte, klåre krystallgrupper finst frå Hotazel nær Kuruman i Sør-Afrika. Denne materialen eignar seg òg til fasettering. Rhodokrosittkrystaller er elles særleg kjent frå Colorado (større funn i 1990-åra), Montana, Mexico, Peru, Romania og Tyskland.
Eurovision Song Contest Oslo 2010
Eurovision Song Contest Oslo 2010 er det offisielle albumet med songane frå Eurovision Song Contest 2010 i Bærum i Noreg. Telenor Arena, der tevlinga vart halden, ligg i Bærum kommune i Akershus fylke, men ein har i staden valt å nytte Oslo som namn på vertsbyen. Albumet inneheld alle dei 39 songane frå både semifinalane og finalen som var med i tevlinga.
Vassongar
Vassongar (Acrocephalus paludicola) er ein mellomstor songar i kjerrsongarfamilien som er hekkefugl i Aust-Europa og overvintrar i Vest-Afrika. I Noreg er denne arten en svært sjeldan gjest.
Skildring
Kroppslengda på denne kjerrsongaren er 11,5 til 13 centimeter. Fjørdrakta er beigebrun, mørkare over enn i undersida. Vassongaren har ei brei, lys augebrynstripe og ei markert, lys, gulbrun issestripe. Oversida har kraftige streker, undersida kan ha forsiktige, mørke streker, men dette er individuelt. Songen har ei kompleks oppbygning, gjentatte seriar av to hovudkomponentar: knirkande «trrrrr», etterfølgt av fløytetonar.
Hekkehabitatet er vide og fuktige enger av starrplantar i varmt temperert klima. Vegetasjonen må i tillegg vere lågvaksen. Utbreiinga for hekking ikkje godt kjend, men er avgrensa og fragmentert, i grenseområdet Tyskland-Polen, i sentrale delar av og i austre delar av Polen, i Litauen, Kviterussland og Ukraina. Overvintringsområda er òg fragmenterte, ligg i Vest-Afrika og hovudsakleg innanfor grensene til Senegal og Mali. I Noreg kjenner ein 28 godkjende registreringar av vassongarar, dei fleste er frå 1990-talet og dei fleste vart gjorde i Vest-Agder i august månad.
Vassongarar er insektetar med eit vidt repertoar av artar på menyen, desse inkluderer augestikkarar, vassniglar og edderkoppar.
Populasjonen er estimert til mellom 27 000 og 41 400 og er trudd å vere minkande. Det vektigaste trugsmålet er tap av habitat grunna drenering av våtmark for omgjering til jordbruksføremål. Arten er klassifisert som globalt sårbar.
Harry Kure
Harry Kure var ein norsk fotballspelar frå Fredrikstad som spelte 16 landskampar for Noreg i tida 1951-57 og skåra fem mål.
Kure spelte fram til 1951 på Selbak, eit lag som deltok i Hovedserien frå 1949 til -51. Frå 1952 var han vanlegvis venstreving på Sarpsborg Fotballklubb til 1965-sesongen
Kure debuterte på landslaget i august 1951, men måtte vente til 19. mai 1954 før han fekk sin andre landskamp. Han skåra då sitt fyrste av fem landslagsmål, i ein kamp mot Skottland som enda 1-1. To veker seinare vart han matchvinnar då Noreg slo Danmark 2-1 i Malmö, i samband med at den svenske fotballforbundet vart 50 år. Målet kom i 1. ekstraomgang. Gjennom 1954- og 1955 hadde han fast plass på landslaget, medan det vart færre kampar i 1956 og -57. I hans 16. og siste kamp, borte mot Bulgaria i november 1957, tapte dei norske gjestene 0-7 i ein VM-kvalifiseringskamp.
Kure var spesialist på hjørnespark, og skal ha skåra minst åtte mål direkte frå hjørnet, mellom andre to i ein kamp mot Sandefjord Ballklubb. «Han hadde evnen til å gjøre noe som motstanderne ikke ventet, og han scoret mangt et mål nettopp fordi han var påpasselig og kvikk i oppfatningen, og rask til å gripe chansen når den bød seg», skriv Magnus Breili i Fotballboken.
Junior Eurovision Song Contest 2023
Junior Eurovision Song Contest 2023 (JESC 2023) vil vere den 21. gongen Junior Eurovision Song Contest vert arrangert. Tevlinga vil verte arrangert i Nice i Frankrike 26. november 2023, etter at vann tevlinga i 2022 med songen «».
Dette vil vere andre gongen Frankrike arrangerer Junior Eurovision Song Contest, etter at landet arrangerte tevlinga i 2021.
Deltakande land
Følgjande land har vist ønske eller uttrykt intensjon om deltaking i Junior Eurovision Song Contest 2023:
Bolgar
Bolgar (russisk Болгар, tatarisk (latinsk) Bolğar) er ein by i Republikken Tatarstan i Russland med om lag 8000 innbyggjarar. Han ligg ved elva Volga, rundt 90 km sør for Kazan.
Den historiske byen Bulgar ligg like i nærleiken.
Dagens by fekk bystatus i1781. Han vart kalla Spassk fram til 1926, så Spassk-Tatarskij til 1935 og Kujbysjev (til ære for Valerian Kujbysjev) til 1991, då han til slutt fekk det noverande namnet sitt, Bolgar. I 1953 vart byen flytta frå staden han vart grunnlagt og nærare den historiske byen, på grunn av bygginga av Kujbysjev-reservoaret og oversvømminga av den opphavlege byen Spassk.
Differensialsperre
Differensialsperre vert nytta på traktorar, lastebilar og ulike terrengkøyretøy. Fleirhjulsdrivne køyretøy kan òg ha differsialgir mellom fram og bakaksel og nokre har sperre på denne differensialen for å hindra at hjula på enten fram- eller bakakselen slurar.
På eldre traktorar vart differensialsperra kopla inn manuelt med ein pedal. På lastebilar er det vanleg med elektro-pneumatisk innkopling.
Soge
Differensialsperrer har vore nytta sidan 1920-talet. Til dømes var den den tyske traktoren Komnick PT, som kom på marknaden i 1925, utstyrt med differensialsperre. Men det var ikkje før på 1950-talet at det vart vanleg å utstyra traktorar og lastebilar med differensialsperre.
Fylkesveg 421 i Rogaland
Fylkesveg 421 i Rogaland går mellom Lagårdsvegen og Rogaland Teater i Stavanger kommune. Vegen er 1,2 km lang og vert kalla Muségata.
Heanor
Heanor er ein by i Derbyshire i England, omkring 13 kilometer nordaust for Derby. Elva Erewash renn rett ved byen.
Byen har vakse saman med Langley Mill, og Langley Mill stasjon betener begge. Det var tidlegare ein liten stasjon på Great Northern Railway i Heanor, men denne er nedlagt.
Kullgruvedrift og tekstilproduksjon var tidlegare dei viktigaste næringsvegane i Heanor. På området til ei nedlagd kolgruve er det opna ein stor fornøyelsespark, The American Adventure. Byen er òg kjent for Matthew Walker-fabrikken, som produserer julepuddingar. Han vart selt til Northern Foods i 1992.
Heanor Town FC, «The Lions», vart grunnlagd i 1883, og spelar i Abacus Lighting Central Midlands League Supreme Division.
Kverva AS
Kverva AS er eit norsk investeringsselskap med fokus på marin sektor.
Selskapet vart etablert i 1991 som holdingselskap for sjømatverksemda SalMar. Eigardelen i SalMar vart redusert i 2006, og Kverva byrja investerer i andre selskap, hovudsakleg innan marin sektor.
Gustav Magnar Witzøe er hovudeigar i selskapet. Holdingselskapet Kvarv AS som er ått av faren hans Gustav Witzøe er også eigar i selskapet.
Mount Beowulf
Mount Beowulf er eit fjell med ei høgd opp mot kring 2100 moh på søraustsida av Mimebreen i Asgard Range i Victoria Land. Det vart kartlagd av US Geological Survey (USGS) i 1962 frå flyfotografi teken av U.S. Navy mellom 1947 og 1959. Det vart namngjeve av New Zealand Antarctic Place-Names Committee (NZ-APC) i 1983 etter Beowulf.
Fylkesveg 421
Fylkesveg 421 finst i fleire fylke i Noreg:
Skjold i geologi
Eit skjold i geologi er eit stort område som består av hovudsakleg blottlagde grunnfjellsbergartar og som har vore relativt stabile sidan prekambrium. Ligg det yngre sedimentære bergarter ovanpå skjoldet, er dei i så fall særs tynne. Døme på slike skjold er det baltiske skjoldet og det kanadiske skjoldet.
Junindukkar
Junindukkar (Podiceps taczanowskii) er ein medlem i dukkarfamilien, Podicipedidae, som lever isolert på og er endemisk for Juninsjøen sentralt i Peru, 4080 moh. Han er utan flygevne.
Dukkaren hekkar vanlegvis i bukter og kanalar nær breiddene av innsjøen, innanfor 8–75 m frå siv, og sym inn i sivet berre for å hekke eller kvile. Når han ikkje hekkar, føretrekker junindukkar ope vatn, og rører seg langt ut frå breiddene til innsjøen. Den noverande populasjonen er estimert til under 400 individ og er minkande.
Det vitskaplege namnet minnest den polske zoologen Władysław Taczanowski, forfattar av Ornithologie du Pérou (1884–86).
Junindukkar er ein av to nolevande dukkarar som ikkje er flygedyktig, begge lever på høgtliggande innsjøar i Sør-Amerika. Den andre arten er titicacadukkar, Rollandia microptera.
Skildring
Kroppslengda er på ca. 35 centimeter. Junindukkaren har ei skifergrå til svart krone som strekker seg ned i nakken til ei mørk overside. Nedre delar av ansiktet, halsen og undersida er kvit, det tynne nebbet er grått. Den kanskje mest slåande eigenskapen er klår raudfarge i iris auge. På sida av hovudet til vaksne som hekkar er det sølvgrå fjører. Ikkje-hekkedrakt liknar, men er generelt litt meir diffus. Ungfuglar kan ha eit brunleg fargeskjær. Kjønna er like, med hannar er gjerne litt større enn hoer.
Lætet inkluderer melodiske fløytertoner «duit» og «wit» og ein lengre «phuuuee» når dei prøver å tiltrekke seg ein make.
Paringsspelet involverer eit par som vender bryst til bryst og snur hovudet raskt frå side til side. Reira til junindukkarar er bygd av totorasiv (Schoenoplectus californicus subsp. tatora) rundt ytterkantane av Juninsjøen, Her kan dei danne koloniar på opptil 20 par. Kullet er typisk på to egg, dei fleste lagt i desember eller januar. I år når vasstanden i innsjøen er spesielt låg, blir det ikkje hekkeresultat.
Status og vern
I 1938 var det meldt at denne dukkaren levde i store mengder på sjøen, i 1961 var populasjonen kvantifisert til over 1000 individ. I 1977-1978 var sjøen undersøkt og ein estimerte bestanden til ca. 300 individ. Etter det er storleiken trudd å vere nokså stabil med små variasjonar og siste estimat per 2019 er at populasjonen siste 10 åra låg i området 300-400.
Avrenning frå gruveavfallsprodukt med tungmetall og anna gift ureinar vatnet og drep småfisken som er dukkaren sin viktigaste matkjelde. Dette har blitt gjeve som hovudårsaka til nedgangen i bestanden. Andre faktorar er store svingingar i vasstanden, årsaka av eit vasskraftverk i nærleiken, vasskraftverket kan føre til at vasstanden fell under 5 meter, noko som hindrar fuglane i å sede opp ungar, og kan skade dei tilgrensande sivmyrene.
Juninsjøen har vore klassifisert som eit nasjonalt reservat sidan 1974, noko som har avgrensa mengda fiske og jakt som kan finne stad der. Meir nyleg, i 2002, vedtok den peruanske regjeringa ei nødlov for å setje strengare restriksjonar på vassutvinning og avgjersler for reinsing av innsjøen, men så langt har dette ikkje vorte handheva strengt. Ein lokal organisasjon, Asociaciόn Ecosistemas Andinos, arbeider med å utdanne lokal folkesetnad om trugsmål mot fuglelivet. Målet er å auke medvitet om problemet, og å få organisasjonane for gruvedrift og vasskraftverk til å forstå problemet.
Fonsecabukta
Fonsecabukta eller Fonsecagolfen (spansk Golfo de Fonseca) er ei bukt i Mellom-Amerika. Ho er en del av Stillehavet og ligg ved kysten av El Salvador, Honduras og Nicaragua. Bukta dekkjer eit areal på om lag 3 200 km². Ho har ei kystlinje på 261 km, med 185 km er i Honduras, 40 km i Nicaragua og 29 km i El Salvador.
Den første europearen som oppdaga bukta var spanjolen Gil González Dávila i 1522. Han kalla henne opp etter erkebiskop Juan Rodríguez de Fonseca.
Gunnar Mykstu
Mykstu var son til ein småbrukar. Etter å ha gått Numedal Folkehøgskole skulevinteren 1925/26 arbeidde han i skogbruket fram til 1958. Frå 1947 var han tømmermålar i Lågen distrikt og frå 1949 i tillegg hjelpeblinkar i Rollag.
Mykstu var medlem i Rollag heradsstyre 1934–1940 og på ny 1947-55. Valperiodane 1950-53 og 1954-57 var han vararepresentant til Stortinget for Buskerud Arbeidarparti og møtte då nokre veker i staden for vald representant. Gjennom stortingsvalet hausten 1957 rykte han inn på fast tingplass, attvald i 1961. Alle åtte sesjonane 1958-65 var han medlem i Justiskomiteen.
Youri Djorkaeff
Youri Raffi Djorkaeff er ein fransk tidlegare fotballspelar, fødd i Lyon. Med Frankrikes landslag var han med på å vinne VM 1998 og EM 2000. Elles vann han i 1996 Cupvinnarcupen med Paris Saint-Germain og i 1998 UEFA-cupen med FC Internazionale.
Klubbspel
Djorkaeff spelte for Grenoble frå 1985 til -89. Sesongen 1989/90 var han FC Strasbourg-spelar. Frå 1990 til -95 var han ein av drivande dyktig angrepsspelar for Monaco FC, toppskårar i Ligue 1 med 20 mål i 1994. Frå tida i Monaco fekk han med seg lagets triumf i den franske cupen 1991.
1995/96-sesongen tilbringa han i Paris Saint-Germain, ein sesong som vart krynt med siger 1-0 over Rapid Wien i finalen i Cupvinnarcupen. Straks etter vart han overført til den italienske toppklubben Inter, ein klubb han vann UEFA-cupen 1998 med. I 1999 gjekk ferda vidare til tyske Kaiserslautern. Deretter spelte han for engelske Bolton Wanderers frå 2002 til -04. På tampen av karrieren var han Blackburn Rovers-spelar, før han avslutta i nordamerikanske MetroStars. Han la opp i 2006.
Landslagsspel
Djorkaeff var så godt som fast i fyrsteellevaren til Frankrike frå han debuterte i 1993 til det var takk og farvel etter den for Frankrike svake innsatsen under VM i fotball 2002. Han spelte i samtlege internasjonale meisterskap frå 1996 til 2002. Både under verdsmeisterskapen 1998 på heimebane, og i europameisterskapen to år seinare, var han mellom dei som spelte Frankrike fram til meistertitlar. Djorkaeff tok på seg den fransk landslagstrøya 82 gongar og skåra 28 mål for Frankrike.
Skarn
Oksidiske ertsmineral som magnetitt eller hematitt kan òg opptre. Ved tilførsel av svovel kan galenitt, sfaleritt og andre sulfidiske malm-mineral dannast i større mengder. Slike skarnmalmar er av stor økonomisk tyding.
Namnet er eit gammal svensk bergmannsomgrep for verdilaus bergart i samband med einskilde malmar.
I Noreg finst skarnbergartar og skarnmalmar særleg i Oslofeltet med førekomstar av sink, bly, kopar, jarn og vismut og ved Arendal (jernmalmar av magnetitt).
Gaildorf
Gaildorf er ein by og ein kommune nordaust i forbundslandet Baden-Württemberg i Tyskland. Kommunen har 12 268 ibuarar og dekker eit flatemål på 62,6 km². Byen, som høyrer til Landkreis Schwäbisch Hall, ligg ved elva Kocher, 329 meter over havet og 13 kilometer sør om byen Schwäbisch Hall.
Schwäbisch Hall
Schwäbisch Hall er ein by og ein kommune nordaust i forbundslandet Baden-Württemberg i Tyskland. Kommunen har 41 000 ibuarar og dekker eit flatemål på 104,2 km². Byen ligg 304 meter over havet, om lag 37 km aust om Heilbronn og 60 km nordaust om Stuttgart. Byen er den største i Landkreis Schwäbisch Hall og krinssete.
Bausparkasse Schwäbisch Hall, ei byggjeforeining med over 6 millionar kundar, har hovudkontor i byen.
Leif Eriksen
Leif Eriksen er ein tidlegare fotballspelar og -trenar frå Oslo. Han vart seriemeister med Vålerengen IF I 1965. Tida 1964-68 deltok han i fire av Noregs landskampar. Eriksen var trenar for Vålerengen-laget som vart cupmeister 1980 og seriemeister 1981.
Skua Island i Sør-Georgia
Skua Island er ei øy like nordaust for Prion Island i innløpet til Bay of Isles i Sør-Georgia. Ho vart kartlagd i 1912-13 av Robert Cushman Murphy, ein amerikansk naturalist ombord på briggen Daisy. Ho vart kartlagd i 1929-30 under Discovery Investigations og namngav øya etter fuglen jo fordi andre øyar i bukta som Albatrossøya, Prion Island fekk naturhistoriske namn av Murphy i 1912-13.
Leif Eriksen
Klubbspel og trenargjerning
Eriksen var indreløpar i angrep. Etter juniorlagsfotball 1957, spelte han i 1958 seg til fast plass på Vålerengen sitt fotballag i landsdelsserien (nivå 2) Østland Nordre. Laget rykte i 1959 opp i Hovudserien. To år seinare slo Vålerengen byrival Lyn 6–4 i bronsefinalen i Hovudserien. 1963 skåra Eriksen 16 seriemål på 18 kampar og vart toppskårar i 1. divisjon. Høgdepunktet for Eriksen kom då Vålerengen i 1965 gjekk til topps i 1. divisjon, klubbens fyrste store triumf på fotballbana. Einar Bruno Larsen, Nils Arne Eggen og Arild Mathisen var mellom dei andre VIF-triumfatorane.
Etter ein svak 1968-sesong og nedrykk for Vålerengen, forlet Eriksen laget. I 1969 og 1970 var han spelande trenar i Eidsvold Turn, førte laget til opprykk til 2. divisjon. 1971 og -72 var han trenar for Vålerengen, som også rykte opp frå 3. til 2. divisjon. Perioden 1973-78 var han etter tur trenar i Skiold, Jevnaker IF og IK Skeid. Han tok Skeid frå 2. til 1. divisjon. 1979-81 var Eriksen atter VIF-trenar. Han leia laget i siger i Noregsmeisterskapen i fotball for herrar 1980 og i 1981 til klubbens andre triumf i 1. divisjon fotball for menn. Sidan var han Bærum-trenar 1982-84.
Landslagsspel
Eriksen deltok i 4 landskampar, i tre av dei som innbytar. I debuten mot Irland 13. mai 1964, reduserte han til 1–2 då gjestande Irland vann 4–1 på Ullevaal stadion. Etter to nye landslagstap i juni 1967, fekk han endeleg vere med på ein siger. 18. august 1968 spelte han heile andre omgang då Finland måtte tole eit 1–4 tap.
Skriftgranitt
Skriftgranitt er regelmessig samanvoksing av kvarts og feltspat. Kvartsinneslutningane kan i visse snitt minne om kileskrift-teikn. Same fenomen i mikroskopisk målestokk blir kalla mikrografisk tekstur, sjå granofyr.
Martitt
Martitt er ein mineralsubstans som er ein pseudomorfose av hematitt etter magnetitt, ofte med magnetitten sin oktaedriske krystallform bevart. Prosessen inneber ein oksidasjon av alt jarn til treverdig form.
Skriftgranitt
Skriftgranitt er vanleg i norske granittpegmatittar.
Tanner Island
Tanner Island er den vestlegaste og største av Pickersgilløyane, og stig opp 145 meter over havet utanfor sørkysten av Sør-Georgia. Ho vart namngjeven av United Kingdom Antarctic Place-Names Committee (UK-APC) etter William G. Tanner, som var ein geolog i British Antarctic Survey (BAS), som arbeidde på øya i 1975-1976.
Martitt
Det er kalla opp etter Mars, symbola til alkymistane for jarn.
Skuringstripe
Ei skuringstripe er eit riss eller ei fure danna ved isskuring i fast fjell. Sandkorn og stein som blir transportert i bresålen (av ein bre eller innlandsis) lagar slike striper når isen rører seg over underlaget. Ut frå retninga og forma av stripene kan ein finne ut korleis isen har rørt seg, og korleis tilhøva under isen har vore.
På tvers av dei vanlege skuringsstripene kan ein av og til finne varianten sigdbrot.
Fylkesveg 404 i Rogaland
Fylkesveg 404 i Rogaland går mellom Haugåsvegen og Våland i Stavanger kommune. Vegen er 2,0 km lang og går igjennom Sven Foyns gate, Fylkeslege Ebbels gate, delar av Armauer Hansens veg og Rogalandsgata.
Soleimsdalen på Tustna
Soleimsdalen på Tustna ligg mellom to fjellkjeder på Stabblandet, der den eine er Innerbergssalen/Stabben langsetter vestsida av øya og den andre er fjella Storøra og Litløra som fortset i ein mindre bergrygg langsetter austsida av øya.
Unntakstilstand
Unntakstilstand eller unnatakstilstand er ein samfunnstilstand der vanleg lov og rett er sett ut av kraft. Dette kan til dømes innførast ved krig eller kriser som naturkatastrofar eller opprør. Ved ein sivil unntakstilstand ligg makta hjå regjeringa, mens under ein militær unntakstilstand vil det militære ha makta. Unntakstilstanden kan omfatta eit heilt land eller eit mindre område.
I nokre land finst lovar som seier kva tid og korleis ein kan erklæra unntakstilstand. Omgrepet er ikkje brukt i norske lovar men Beredskapslovene kan takast i bruk dersom krig eller ein krigsliknande tilstand hinder Stortinget i å tre saman.
Qendër Bilisht
Qendër Bilisht er ein tidlegare landkommune i regionen Korçë i Albania. Etter ei admininistrasjonsreform i 2014 inngår han som ei kommunaleining i kommunen Devoll.
Ved folketeljinga i 2011 hadde den dåverande landkommunen Qendër Bilisht 5 440 innbyggjarar.
Tidlegare administrativ inndeling
Fram til år 2000 var Qendër Bilisht ein del av distriktet Devoll. Den dåverande landkommunen omfatta busetnadene:
Slamstein
Slamstein eller mudderstein er ein massiv, ikkje-skifrig sedimentær bergart som består av omtrent like mengder av partiklar i silt- og leirstorleik.
Ivo Van Damme
Ivo Van Damme var ein belgisk mellomdistanseløpar som vann to sølvmedaljar under Sommar-OL 1976.
Van Damme fekk sitt internasjonale gjennombrot då han tok sølvmedaljen på 800 meter under innandørs-EM i friidrett 1975 i polske Katowice. Seinare i 1975 slo han den 20 år gamle landsrekorden til Roger Moens.
Van Damme omkom romjula 1976 i ei bilulukke ved Bollène i Sør-Frankrike, på veg heim frå ein treningsleir.
Markasitt
Markasitt er eit mineral med same kjemiske samansetjing som pyritt, FeS2, men med ein annan krystallstruktur (polymorfi). Fargen er massinggul, glansen metallisk og symmetrien rombisk. Markasitt dannar ofte samanvaksne krystallgrupper av kam- eller spydaktig form eller opptrer i radialstrålige runde klumpar. Det blir danna ved låg temperatur og finst særleg i sedimentære bergartar og på ertsganger, men er sjeldan i Noreg. Markasitt er ustabilt og går ofte over til pyritt (monotropi).
Niels Norman
Niels Norman (også skrive Nils Normann; ) var ein norsk prest og stortingsmann, fødd i Trondheim.
Norman var son til ein handelsmann i Trondheim. Sjølv studerte han teologi i København og vart cand.theol. i 1796. Frå 1797 til 1803 var han lærar ved den høgre skulen i fødebyen, deretter var han sokneprest i Tranøy i 15 år. Sidan var han sokneprest i Leikanger i Sogn, før ferda gjekk vidare til Asker prestegjeld i 1822.
Norman var 2. representant for Finmarkens amt på Stortinget 1815-16. På tinget var han medlem av ei 15-16 komitear. Mellom anna var han med i kyrkjekomiteen, og i komiteane som drøfta sal av embetsgardar, om kongetiend i Østerdalen, og allmugen sin rett til å kjøpe soknekyrkjer.
I 1824 var Norman fyrste varamann til Stortinget frå Akershus amt. Han døydde som sokneprest i Asker.
Rock 'n' Roll Is King
«Rock 'n' Roll Is King» er ein song skriven og framført av Electric Light Orchestra (ELO), gjeven ut som singel frå albumet Secret Messages i 1983. Med denne songen gjekk bandet attende til rockerøtene sine. Songen inneheld ein fiolinsolo av Mik Kaminski.
Songen gjekk gjennom mange endringar under innspelinga og vart på eit tidspunkt kalla «Motor Factory» med ein heilt anna tekst. Singelen vart den siste ELO klarte å nå topp 20 på singellista i Storbritannia med, og han nådde 19. plassen i USA i august 1983.
Jørgen Grave
Jørgen Grave var ein norsk lekpreikar og stortingsrepresentant frå Drangedal. Han møtte på Stortinget for Kristeleg Folkeparti i to periodar på 1950- og 1960-talet.
Grave var son til ein småbrukar. Etter å ha gått Vestmar folkehøgskole skuleåret 1926/27 arbeidde han i ymse tenester. Frå 1933 til -35 gjekk han predikantkurs på Indremisjonsselskapets bibelskule. Sidan var han reisesekretær i Det norske lutherske Indremisjonsselskap. I tida 1958 til 1961 var han redaksjonssekretær i «For Fattig og Rik». Han var elles i mange år medarbeidar i avisa Vårt Land.
Johan Tangen
Johan Tangen er ein norsk musikar og spelte mandolin i rockebandet Prudence på 1970-talet. Han spelte på alle platene til Prudence og i 1976 fekk han og Prudence Spellemannprisen for albumet Takk te dokk. I ettertid har han blitt papirhandlar ved Studentsamskipnaden i Trondheim.
Jørgen Grave
I åra frå 1947 til 1957 var Grave medlem i Drangedal heradsstyre. Perioden 1954-57 møtte han på Stortinget, vald inn frå Telemark fylke og for Kristeleg Folkeparti. Han lukkast ikkje å verte attvald i 1957, derimot vart han vald inn på Stortinget att i 1961. Begge bolkane var han medlem i Kyrkje- og undervisningskomiteen.
Lars Martin Kaupang
Lars Martin Kaupang er ein norsk tidlegare friidrettsutøvar og idrettsleiar frå Larvik. Han var president i Norges Fri-idrettsforbund frå 1986 til 1997, og medlem i Noregs olympiske komité i tida 1990 til 1994. Kaupang, som representerte Larvik Turn, hadde den norske rekorden på 1500 meter i 36 år, sett på Bislett i 1976.
Aktiv
Kaupang byrja nærme seg den norske eliten av mellomdistanseløparar då han under eit stemne på Bislett stadion i Oslo i august 1973 kom i mål på tida 3.45,1. Den 4. juli 1974 sette han personleg rekord med 3.41,6, einast brørne Arne og Knut Kvalheim hadde betre årsbeste på distansen. Under noregsmeisterskapen 1974 overraska Kaupang ved å vinne 1500 m klart føre Arne Kvalheim. I 1975 forbetra Kaupang den personlege rekorden til 3.41,0 og var bestemann i landet, noko han også prova då han forsvarte NM-tittelen.
Unni Berge
Unni Berge  er ein norsk SV-politikar, statsvitar og forfattar. Ho er fødd i Bygstad i Gaular kommune og busett i Oslo.
Lars Martin Kaupang
Aktiv
Kaupang var aldri sidan i nærleiken av sin eigen 1500-metersrekord og la opp som aktiv etter 1978-sesongen. Rekorden hans vart ståande i 36 år, fyrst då Henrik Ingebrigtsen 29. april 2012 presterte 3.36,3 i Palo Alto i California forsvann han or rekordlista.
Unni Berge
Biografi
Berge vart i 1997 oppnemnd som medlem av Verdikommisjonen som Bondevik si første regjering sette ned for å finne fellesnormer for det norske samfunnet. Ho var leiar for Operasjon Dagsverk sin Jente-kampanje i 1999. Før det var ho leiar av Operasjon Dagsverk i Sogn og Fjordane i tre år. Berge sat i sentralstyret i Natur og Ungdom i perioden 2001–2003. I perioden 2001–2009 sat ho i styret i Sofieprisen. I 2008 vart ho vald inn i Bioteknologinemnda.
Crailsheim
Crailsheim er ein by og ein kommune nordaust i forbundslandet Baden-Württemberg i Tyskland. Kommunen har kringom 35 000 ibuarar og dekker eit flatemål på 109,1 km². Byen, som høyrer til Landkreis Schwäbisch Hall, ligg 414 meter over havet, om lag 32 kilometer aust om Schwäbisch Hall og 40 kilometer sørvest om Ansbach.
Både språk og kultur i Crailsheim er frankisk-påverka.
Berg Peak
Berg Peak er eit markant fjell, 1870 moh, som ligg 3 nautiske mil sør for El Pulgar nord i Morozumi Range. Det vart kartlagd av US Geological Survey frå landmålingar og frå flyfoto tekne av U.S. Navy, 1960–63, og vart namngjeve av Advisory Committee on Antarctic Names etter Thomas E. Berg, ein geolog som overvintra ved McMurdo Sound i 1961, og var tre somrar i området. Berg omkom i ein helikopterstyrt nær Mount McLennan, 19. november 1969.
Maskelynitt
Maskelynitt er ein opphavleg plagioklas (feltspat) som ved sjokkbølgjer frå eit meteornedslag er omdanna til eit diaplektisk glas. Det vart først skildra i 1883 og har stått som eit mysterium i mineralogien inntil rom- og meteorittforskninga både har funne forklaringa og kunna påvise talrike nye førekomstar.
Det er kalla opp etter N. H. M Story-Maskelyne, ein britisk forskar.